ક્રિકેટ વર્લ્ડકપ સમયે એન્ફોર્સમેન્ટ ડિપાર્ટમેન્ટ દ્વારા બરોડા નજીક સિંકદરપુરના ફાર્મ હાઉસમાં ચાલતાં રૂ.૪,૦૦૦ કરોડનું સટ્ટા બેટિંગનું રેકેટ ઝડપી પાડ્યું હતું. આ મામલે મુખ્ય સૂત્રધાર ટોમી પટેલ અને કિરણ માલા સહિત કેટલાક આરોપીઓની ધરપકડ કરી હતી. આ સટ્ટા બેટિંગના તાર ક્યાં સુધી જોડાયેલા છે તેની ઊંડાણપૂર્વક તપાસ કરતાં દિલ્હીના રિતેશ બંસલ અને અંકુશ બંસલનું નામ ખૂલ્યું હતું. તેઓની પણ ઇડીએ ધરપકડ કરી હતી. બંને ભાઇઓની પૂછપરછ દરમિયાન દેશમાં સૌથી મોટો સટ્ટો રમાડનાર મૂકેશ શર્માનું નામ ખૂલ્યું હતું.